Sara Randolph

Si Sara Renee Randolph (namundag Pebrero 27, 1983) sarong Amerikanong dating parakawat nin soccer na nagkakawat bilang defender, na duwang beses nagluwas para sa nasyonal na grupo kan Estados Unidos.

 Karera 
Si Randolph nagkawat nin panghoben na soccer para sa Hurricane FC sa Oklahoma, bago nag-ayon sa Hammer FC sa Cincinnati. Nagkawat siya para sa Sycamore Aviators sa hayskul, kun sain saro siyang NSCAA All-American kan 1999, asin Parade High-School All-American kan 2001. Sa kolehiyo, siya nagkawat para sa North Carolina Tar Heels poon 2001 abot 2004, kun sain saro siyang letter-winner asin nanggana sa 2003 NCCA Division I Women's Soccer Tournament. Siya saro sa Soccer America First-Team All-American kan 2001, saka saro man sa napili para sa Soccer Buzz Second-Team sa parehong taon. Siya nakabali sa ACC All-Freshman Team asin NCAA All-Tournament Team kan 2001. Sa kabilogan, naka-iskor siya nin 6 na pasohan asin nakapagrekord nin 15 pantabang sa 98 na pagkawat para sa Tar Heels.

Si Randolf nagkawat para sa grupo nasyonal kan U.S. kadtong Nobyembre 1999, siring man sa under-19 team kan 2001. Ginibo niya an saiyang internasyonal na debut para sa Estados Unidos kan Marso 7, 2001 sa sarong friedly match sa Italia. Nakua niya an saiyang panduwa asin pinal na pagpresentar sa saiyang nasyon kan Marso 13, 2001 sa 2001 Algarve Cup kalaban an Portugal.

 Personal na buhay 
Si Randolph namundag sa Denver, Colorado, pero Cincinnati an ginikanan niyang banwaan.

 Istatistiko nin Karera 

 Internasyonal 
Estados UnidosTaonMga Pag - aplikarMga Pasohan200120Total20

 Mga Toltolan